Elsku Meyjan mín , Júpiter verður mikið á ferðalagi í lífi þínu á þessu ári , sérstaklega tengt fjölskyldu og heimili , þar er að koma mikil velferð . Apríl mánuður er eini mánuðurinn sem ég ætla að vara þig sérstaklega við , því þar myndast allskyns hindranir og þér finnst þú vera föst , svo ekki taka neinar mikilvægar ákvarðanir í þeim mánuði , heldur leyfðu honum bara sigla eins rólega framhjá eins og þér er unnt . Strax og hinn dásamlegi maí birtist þér , þá bregðurðu fyrir þig betri fætinum , ákveður eða ferð í ferðalög sem eru svo einstaklega tær og falleg og færa þér birtu og yl í lífið og þín einstaka gjafmildi skilur eftir bros á vörum allra þeirra sem þú hjálpar . Sumarið tengist ástinni og áskorunum um að taka áhættu , svo ef þú hefur áhuga á að bjóða ástargoði eða gyðju í líf þitt , þá er það skrifað í skýin að sumarið alveg fram í lok september er þinn tími í ástinni . Það verður mikill eldmóður í áhugamálum þínum og þeir sem eru að keppa í gamni eða alvöru , standa uppi með bikarinn , þeim jafnvel alveg að óvörum . Þú verður búin að undirbúa þig svo svakalega vel fyrir veturinn og skipuleggja svo skemmtilega að aðalatriðin munu ganga upp , en önnur geta tekið örlítið lengri tíma . Þú verður í essinu þínu með fjölskyldunni , ástinni og vinum og nýtur afburða vinsælda , meira en aðrir geta státað sig af , en sýndu auðmýkt og lítillæti . Þú græðir á fjárfestingu eða færð greitt fyrirfram fyrir eitthvað sem verður þér ekkert svo erfitt að framkvæma , en það eina sem getur bitið þig elsku hjartað mitt er þráhyggja , svo hugsaðu um eitthvað sem þú þráir endalaust , þannig að ekkert annað komist að , því það er góð þráhyggja . Það getur verið þannig að þér finnist ekkert vera að gerast hjá þér svo árum skiptir og þú verður jafnvel pirruð út í stjörnuspána , en þá er svo mikilvægt þú sjáir að orkan , hamingjan eða ferðalagið kemur ekki og sækir þig , heldur þarftu að vera í hringiðu lífsins og bera ábyrgð persónulega á mjög mörgu . Skelltu þér núna á fyrsta farrými , því þetta er svo sannarlega árið sem þú munt njóta lystisemdanna . Þú fyrirgefur gamlar erjur og ósætti og þér líður svo miklu betur , verður betri við maka þinn , kærasta eða vini og þá líður þér ennþá betur og verður ekki eins stressuð yfir peningamálum eins og þú hefur oft verið . Svo gæfan verður þér hliðholl og heldur utan um þig í öllum þeim aðstæðum sem þú ferð í gegnum að það er svo sannarlega hægt að segja gleðilegt ár , því þannig rokkar 2020 til þín .